27.2.2023
EL
Επίσημη Εφημερίδα της Ευρωπαϊκής Ένωσης
C 71/17
3.
Σε περίπτωση καταφατικής απάντησης στο δεύτερο ερώτημα: Αντίκειται το άρθρο 6 της οδηγίας 2001/86/ΕΚ στη δυνατότητα εφαρμογής του δικαίου του κράτους μέλους στο οποίο η SE έχει πλέον την καταστατική της έδρα όσον αφορά την εκ των υστέρων διεξαγωγή της διαδικασίας διαπραγμάτευσης, όταν η «SE άνευ εργαζομένων» καταχωρίσθηκε στο μητρώο σε έτερο κράτος μέλος χωρίς να έχει προηγηθεί τέτοια διαδικασία και, ήδη πριν από τη μεταφορά της καταστατικής έδρας της, κατέστη ελέγχουσα επιχείρηση θυγατρικών σε πλείονα κράτη μέλη της Ευρωπαϊκής Ένωσης, οι οποίες απασχολούν εργαζομένους; 4.
Σε περίπτωση καταφατικής απάντησης στο τρίτο ερώτημα: Ισχύει το ίδιο και στην περίπτωση κατά την οποία το κράτος στο οποίο καταχωρίσθηκε το πρώτον η εν λόγω «SE άνευ εργαζομένων» αποχώρησε από την Ευρωπαϊκή Ένωση μετά τη μεταφορά της έδρας και το δίκαιό του δεν περιέχει πλέον διατάξεις για τη διεξαγωγή διαδικασίας διαπραγμάτευσης σχετικά με τον ρόλο των εργαζομένων στην SE; (1) (2)
Κανονισμός (ΕΚ) 2157/2001 του Συμβουλίου, της 8ης Οκτωβρίου 2001, περί του καταστατικού της ευρωπαϊκής εταιρίας (SE) (ΕΕ 2001, L 294, σ. 1).
Οδηγία 2001/86/ΕΚ του Συμβουλίου, της 8ης Οκτωβρίου 2001, για τη συμπλήρωση του καταστατικού της ευρωπαϊκής εταιρίας όσον αφορά το ρόλο των εργαζομένων (ΕΕ 2001, L 294, σ.
22).
Αίτηση προδικαστικής αποφάσεως την οποία υπέβαλε το Rayonen sad — Nesebar (Βουλγαρία) στις 5 Δεκεμβρίου 2022 — «Vodosnabdyavane i kanalizatsia» EAD κατά PQ (Υπόθεση C-744/22) (2023/C 71/20) Γλώσσα διαδικασίας: η βουλγαρική Αιτούν δικαστήριο Rayonen sad — Nesebar Διάδικοι στην υπόθεση της κύριας δίκης Ενάγουσα: «Vodosnabdyavane i kanalizatsia» EAD Εναγόμενος: PQ Προδικαστικά ερωτήματα 1.
Μπορεί να θεωρηθεί ότι οι διατάξεις του άρθρου 2, παράγραφος 5, και του άρθρου 7, παράγραφος 2, σημείο 1, του Naredba 1 ot 09.07.2004g. za minimalnite razmeri na advokatskite vaznagrazhdenia (διατάγματος αριθ.
1 της 9ης Ιουλίου 2004 περί ελάχιστων δικηγορικών αμοιβών), οι οποίες εφαρμόζονται βάσει του άρθρου 47, παράγραφος 6, του Grazhdanski protsesualen kodeks (κώδικα πολιτικής δικονομίας, στο εξής: GPK) και διέπουν τον καθορισμό της αμοιβής ειδικού εκπροσώπου του εναγομένου για τους σκοπούς διαδικασίας όπως αυτή της υποθέσεως της κύριας δίκης, ήτοι προκειμένου περί αγωγής κατά καταναλωτή με αντικείμενο την καταβολή του ποσού που αντιστοιχεί σε χαμηλή κατανάλωση νερού, είναι σύμφωνες με το άρθρο 19, παράγραφος 1, της Συνθήκης για την Ευρωπαϊκή Ένωση και με το άρθρο 169, παράγραφος 1, της Συνθήκης για τη λειτουργία της Ευρωπαϊκής Ένωσης οσάκις, σε περίπτωση δυσμενούς έκβασης της δίκης, με την απόφαση επιβάλλονται στον καταναλωτή και τα έξοδα για τον ειδικό εκπρόσωπο βάσει του άρθρου 78, παράγραφος 1, του GPK; 2.
Μπορεί να θεωρηθεί ότι είναι σύμφωνες με το άρθρο 19, παράγραφος 1, ΣΕΕ σε συνδυασμό με το άρθρο 169, παράγραφος 1, ΣΛΕΕ οι διατάξεις του άρθρου 47, παράγραφος 6, του GPK, σε συνδυασμό με το άρθρο 26, παράγραφος 1, του Zakon za pravnata pomosht (νόμου περί δικαστικής αρωγής) για τον διορισμό ειδικού εκπροσώπου που εφαρμόζονται όταν δεν είναι δυνατός ο εντοπισμός του καταναλωτή στη διεύθυνσή του, κατά τις οποίες η αμοιβή προσδιορίζεται από το εθνικό δικαστήριο στο οποίο παρέχεται δυνατότητα προσδιορισμού ποσού μικρότερου από το ελάχιστο προβλεπόμενο, καίτοι αρμόδιος για τον διορισμό του ειδικού εκπροσώπου είναι άλλος φορέας, ήτοι το συμβούλιο του δικηγορικού συλλόγου το οποίο, κατά διακριτική ευχέρεια και μόνον εφόσον διαφωνεί με την αμοιβή που προσδιορίστηκε από το εθνικό δικαστήριο, δύναται να αρνηθεί τον διορισμό ειδικού εκπροσώπου; 3.
Μπορεί το εθνικό δικαστήριο, εφαρμόζοντας απευθείας το δίκαιο της Ένωσης και ειδικότερα τις διατάξεις του άρθρου 19, παράγραφος 1, ΣΕΕ σε συνδυασμό με το άρθρο 169, παράγραφος 1, ΣΛΕΕ, να διορίσει σε περίπτωση αρνήσεως ως ειδικό εκπρόσωπο δικηγόρο, κατ’ εφαρμογήν άλλων διατάξεων περί διασφαλίσεως της προστασίας των καταναλωτών, οι οποίες κατά το εθνικό δίκαιο της Δημοκρατίας της Βουλγαρίας δεν εφαρμόζονται κατά κανόνα σε παρόμοιες περιπτώσεις, όπως στην περίπτωση παροχής δωρεάν δικαστικής αρωγής κατά το άρθρο 95, παράγραφος 1, του GPK, χωρίς ο καταναλωτής να έχει υποβάλει σχετικό αίτημα;